stanford-oval/wikipedia huggingface dataset:
คดีดิไอคอนกรุ๊ป
เหตุการณ์ > การรวบรวมหลักฐานและดำเนินคดี

เมื่อวันที่ 9 ตุลาคม พลตำรวจเอก กิตติ์รัฐ พันธุ์เพ็ชร์ ผู้บัญชาการตำรวจแห่งชาติ ได้มอบหมายให้ พลตำรวจโท อัคราเดช พิมลศรี ผู้ช่วยผู้บัญชาการตำรวจแห่งชาติ เป็นผู้ดูแลคดีการหลอกให้ลงทุนของดิไอคอนกรุ๊ป โดยได้สั่งการให้กองบังคับการปราบปรามการกระทำความผิดเกี่ยวกับคุ้มครองผู้บริโภค (บก.ปคบ.) ภายใต้กองบัญชาการตำรวจสอบสวนกลาง ตั้งศูนย์รับเรื่องราวร้องทุกข์เพื่อรับแจ้งความจากประชาชนที่ได้รับความเดือดร้อนและตกเป็นผู้เสียหายจากกรณีดังกล่าว ต่อมา พันตำรวจเอก อุเทน นุ้ยพิน รองโฆษกสำนักงานตำรวจแห่งชาติ เปิดเผยว่า ตำรวจกำลังรวบรวมหลักฐานเพื่อขออำนาจศาลออกหมายจับผู้บริหารและผู้เกี่ยวข้องภายใน 48 ชั่วโมง รวมถึงหารือกับกระทรวงการคลังในการตั้งข้อหา ซึ่งเบื้องต้นมีฐานความผิดตามพระราชกำหนดการกู้ยืมเงินที่เป็นการฉ้อโกงประชาชน พ.ศ. 2527 และฟอกเงิน รวมถึงหารือกับกรมสอบสวนคดีพิเศษ (DSI) เพื่อพิจารณาโอนเป็นคดีพิเศษ
สองวันถัดมา (13 ตุลาคม) พลตำรวจตรี โสภณ สารพัฒน์ รองผู้บัญชาการตำรวจสอบสวนกลาง และพลตำรวจตรี มนตรี เทศขัน ผู้บังคับการปราบปราม ได้แถลงความคืบหน้าคดีดิไอคอนกรุ๊ป โดยตอนหนึ่งระบุว่า นอกจากวรัตน์พล, กันต์ กันตถาวร, มิน พีชญา และแซม ยุรนันท์ แล้ว ผู้เสียหายยังแจ้งความเอาผิด "บอสปีเตอร์" และ "บอสหมอเอก" เพิ่มอีกด้วย ตำรวจจึงถือว่าทั้ง 6 คนเป็นผู้ต้องหา แต่ยังไม่มีการออกหมายจับ วันถัดมา (14 ตุลาคม) กรรชัยพร้อมด้วย กัณฐัศว์ พงศ์ไพบูลย์เวชย์ และบอย ปกรณ์ ได้พาผู้เสียหาย 40 คนที่ได้รับความเสียหายเพิ่มเติมจากการดำเนินธุรกิจของดิไอคอนกรุ๊ป เข้าแจ้งความที่กองบัญชาการตำรวจสอบสวนกลาง
เหตุการณ์ > การรวบรวมหลักฐานและดำเนินคดี > การออกหมายจับผู้ต้องหา

ต่อมาเมื่อวันที่ 16 ตุลาคม ตำรวจ ปคบ. ได้นำพยานหลักฐานขออำนาจศาลอาญาออกหมายจับผู้ต้องหาที่เกี่ยวข้องในคดีดิไอคอนกรุ๊ปทั้งหมด 18 คน ซึ่งในจำนวนนี้รวมถึงผู้ต้องหา 6 คนข้างต้นด้วย ในความผิดฐานฉ้อโกงประชาชนตามประมวลกฎหมายอาญา และนำข้อมูลอันเป็นเท็จเข้าสู่ระบบคอมพิวเตอร์ตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม โดยศาลอนุมัติทั้ง 18 หมายจับ ตำรวจ ปคบ. จึงเข้าจับกุมวรัตน์พลระหว่างเข้าชี้แจงข้อเท็จจริงกับ สคบ. ในวันนั้น และสามารถจับกุมผู้ต้องหาที่เหลือได้จนครบทั้ง 18 คนในวันเดียวกัน โดยผู้ต้องหาทั้ง 18 คน มีดังนี้
นายวรัตน์พล วรัทย์วรกุล
น.ส.ปัญจรัศม์ กนกรักษ์ธนพร
นายกลด เศรษฐนันท์
นายฐานานนท์ หิรัญไชยวรรณ
น.ส.นัฐปสรณ์ ฉัตรธนสรณ์
น.ส.ญาสิกัญจณ์ เอกชิสนุพงศ์
นายนันท์ธรัฐ เชาวนปรีชา
นายธวิณทร์ภัส ภูพัฒนรินทร์
น.ส.กนกธร ปูรณะสุคนธ์
น.ส.เสาวภา วงษ์สาขา
นายเชษฐ์ณภัฎ อภิพัฒนากานต์
นายหัสยานนท์ เอกชิสนุพงศ์
นายจิรวัฒน์ แสงภักดี
นางวิไลลักษณ์ เจ็งสุวรรณ
นายธนะโรจน์ ธิติจริยาวัชร์
นายกันต์ กันตถาวร
น.ส.พีชญา วัฒนามนตรี
นายยุรนันท์ ภมรมนตรี
วันเดียวกัน DSI ได้อายัดที่ดินจำนวน 63 ไร่ ริมถนนคู่ขนานถนนกาญจนาภิเษก ในพื้นที่ตำบลลาดสวาย อำเภอลำลูกกา จังหวัดปทุมธานี ซึ่งดิไอคอนกรุ๊ปซื้อมาในมูลค่ามากกว่า 1,000 ล้านบาท เพื่อขยายธุรกิจและก่อสร้างโครงการพัฒนาพื้นที่เชิงพาณิชยกรรมแบบผสมในชื่อ "ดิไอคอนซิตี" (The iCon City) ซึ่งประกอบด้วย หอประชุม บ้านของผู้บริหาร และอาคารศูนย์การเรียนรู้ออนไลน์ เนื่องจากพบว่าเข้าข่ายความผิดฐานฟอกเงินและฉ้อโกงประชาชน นอกจากนี้ตำรวจ ปคบ. ยังอายัดทรัพย์สินของผู้ต้องหาในคดีนี้ ประกอบด้วยรถยนต์หรู 23 คัน, เงินสด 1,620,000 บาท, อุปกรณ์อิเล็กทรอนิกส์ 39 ชิ้น, สินค้าแบรนด์เนม 121 รายการ รวมถึงนาฬิกาหรูและทรัพย์สินอื่น ๆ รวมมูลค่ากว่า 100 ล้านบาท
วันถัดมา (17 ตุลาคม) รองศาสตราจารย์ ดร. วีรชัย พุทธวงศ์ ผู้ช่วยอธิการบดีฝ่ายนวัตกรรมและกิจการเพื่อสังคม มหาวิทยาลัยเกษตรศาสตร์ ได้นำหลักฐานเข้าแจ้งความอดีตผู้ประกาศข่าว ดีเจ และพิธีกรรายการชื่อดังมีส่วนเกี่ยวข้องกับดิไอคอนกรุ๊ป วันเดียวกัน ตำรวจได้นำผู้ต้องหาจำนวน 17 คนไปฝากขังที่ศาลอาญา พร้อมระบุว่าไม่อนุญาตให้ปล่อยตัวชั่วคราวในชั้นพนักงานสอบสวน โดยแบ่งกลุ่มผู้ต้องหาออกเป็น 4 ชุด เพื่อขึ้นรถ 4 คัน ซึ่งกลุ่มสุดท้ายเป็นผู้มีชื่อเสียงที่ดำรงตำแหน่งในดิไอคอนกรุ๊ป คือ แซม ยุรนันท์, กันต์ กันตถาวร และมิน พีชญา รวมถึงหมอเอก ซึ่งต่อมาตำรวจเปิดเผยว่าทั้ง 17 คนให้การปฏิเสธทุกข้อกล่าวหา ส่วนวรัตน์พลยังประสงค์ให้ปากคำต่อ จึงยังไม่มีการส่งตัวพร้อมกับคนอื่น ๆ โดยจะนำตัวมาฝากขังต่อศาลในวันถัดไป (18 ตุลาคม) จากนั้นมีเพียงทนายความของแซม ยุรนันท์, กันต์ กันตถาวร และมิน พีชญา ที่ยื่นหลักทรัพย์ขอปล่อยตัวชั่วคราวคนละ 2,000,000 บาท แต่ศาลอาญายกคำร้อง ส่งผลให้ผู้ต้องหาทั้ง 17 คนถูกนำตัวไปยังเรือนจำกลางคลองเปรมเพื่อแยกคุมขังในคืนเดียวกันทันที วันเดียวกัน คณะกรรมการธุรกรรม ภายใต้สำนักงานป้องกันและปราบปรามการฟอกเงิน (ปปง.) มีมติให้อายัดทรัพย์สินของดิไอคอนกรุ๊ปเพิ่มเติมอีก 1,500,000 บาท
เหตุการณ์ > การรวบรวมหลักฐานและดำเนินคดี > ผู้มีส่วนเกี่ยวข้องเพิ่มเติม

นอกจากนี้ ยังพบว่า มีผู้มีชื่อเสียงที่มีส่วนเกี่ยวข้องกับคดีดังกล่าวอีกหลายคน เช่น พระเมธีวชิโรดม (วุฒิชัย วชิรเมธี), ปู - มัณฑนา หิมะทองคำ , มดดำ-คชาภา ตันเจริญ, ลีซอ - ธีรเทพ วิโนทัย, ตั้ม - วราวุธ โพธิ์ยิ้ม, ครูอ้วน - มณีนุช เสมรสุต, ลิเดีย - ศรัณย์รัชต์ ดีน, ก้อง - อรรฆรัตน์ นิติพน, วีที - วิทวัจน์ สุนทรวิเนตร์, ต๋อย - ไตรภพ ลิมปพัทธ์, พิชัย จาวลา, ธเนตร วงษา, พีพี - กฤษฏ์ อำนวยเดชกร, ฝน ธนสุนทร, เวียร์ - ศุกลวัฒน์ คณารศ, เอ๋ - อัจฉรา ทองเทพ, ป้อง - ณวัฒน์ กุลรัตนรักษ์, อ๋อม - สกาวใจ พูนสวัสดิ์, ต้นหอม - ศกุนตลา เทียนไพโรจน์, เด็บบี้ - เดบาร่าห์ ซี, บอย - ปกรณ์ ฉัตรบริรักษ์ , โดม - ปกรณ์ ลัม, ไกรภพ จันทร์ดี (กบ ไมโคร), ลูกตาล - ชลธิชา เพ็ชรณสังกุล , เคนโด้ - เกรียงไกรมาศ พจนสุนทร, ฟิล์ม - รัฐภูมิ โตคงทรัพย์ เป็นต้น โดยทั้งหมดมีความผิดเบื้องต้น คือ ทราบว่าเป็นการหลอกลวงแต่เจตนาไม่แจ้งความ และสามารถช่วยประชาชนไม่ให้ถูกหลอกลวงได้แต่ไม่ทำ แต่ทั้งหมดก็ให้การปฏิเสธเช่นกัน อย่างไรก็ตาม มีเพียงกบ ลูกตาล และบุคคลภายนอกอีก 3 คน ที่วรัตน์พลกำลังพิจารณามอบหมายให้ทนายของตนยื่นหนังสือไปยัง DSI เพื่อแจ้งความเอาผิดในฐานะอดีตแม่ข่ายของดิไอคอนกรุ๊ป
เหตุการณ์ > การรวบรวมหลักฐานและดำเนินคดี > การโอนสำนวนคดีไปยังดีเอสไอและแจ้งความเพิ่ม

วันที่ 24 ตุลาคม พันตำรวจตรี ยุทธนา แพรดำ รักษาราชการแทนอธิบดีกรมสอบสวนคดีพิเศษ (DSI) ได้แถลงว่า DSI รับโอนคดีดิไอคอนกรุ๊ปส่วนที่เป็นความผิดฐานฟอกเงินตามประมวลกฎหมายอาญาเป็นคดีพิเศษ ส่วนความผิดฐานอื่น ๆ ยังคงให้ตำรวจสอบสวนกลางสอบสวนต่อ และ ปปง. ยังดำเนินการส่วนทรัพย์สินตามเดิม เนื่องจาก DSI พบว่าในฐานความผิดฟอกเงินนั้นเข้าเงื่อนไขกรณีที่มีทรัพย์สินที่เกี่ยวกับการกระทำความผิดตั้งแต่ 300 ล้านบาทขึ้นไป
อย่างไรก็ตาม สองวันถัดมา (26 ตุลาคม) ภูมิธรรม เวชยชัย รองนายกรัฐมนตรีและรัฐมนตรีว่าการกระทรวงกลาโหม ในฐานะผู้กำกับหน่วยงานที่เกี่ยวข้องกับคดีดิไอคอนกรุ๊ปทั้งหมด ทั้งสำนักงานตำรวจแห่งชาติ DSI และ ปปง. ได้เรียกประชุมหน่วยงานข้างต้นและมีข้อสรุปว่า จะให้ตำรวจสอบสวนกลางส่งมอบอำนาจในการดำเนินคดีดิไอคอนกรุ๊ปในฐานความผิดที่เหลือให้ DSI ทั้งหมด เนื่องจากเป็นคดีที่มีมูลค่าความเสียหายมากกว่า 300 ล้านบาท และมีผู้ได้รับผลกระทบเป็นจำนวนมาก การโอนสำนวนคดีเสร็จสมบูรณ์ในอีกสองวันถัดมา (28 ตุลาคม)
ต่อมาเมื่อวันที่ 11 พฤศจิกายน คณะพนักงานสอบสวนคดีพิเศษของ DSI ได้เดินทางไปยังเรือนจำกลางคลองเปรม เพื่อแจ้งข้อกล่าวหาดิไอคอนกรุ๊ปและผู้ต้องหาทั้ง 18 คนในฐานความผิดอีก 3 ข้อหา ได้แก่ พระราชกำหนดการกู้ยืมเงินที่เป็นการฉ้อโกงประชาชน พ.ศ. 2527 1 ข้อหา และพระราชบัญญัติขายตรงและตลาดแบบตรง พ.ศ. 2545 อีก 2 ข้อหา คือ ร่วมกันประกอบธุรกิจขายตรงโดยให้บุคคลเข้าร่วมเป็นเครือข่าย และร่วมกันประกอบธุรกิจขายตรงโดยไม่ได้รับอนุญาต
เหตุการณ์ > การรวบรวมหลักฐานและดำเนินคดี > การสรุปสำนวนคดีส่งอัยการ

ต่อมาเมื่อวันที่ 23 ธันวาคม พันตำรวจตรี ยุทธนา อธิบดี DSI ได้ระบุว่า คณะพนักงานสอบสวนสรุปสำนวนคดีพิเศษที่ 119/2567 แล้ว มีมติสั่งฟ้องดิไอคอนกรุ๊ปและผู้ต้องหา 18 คนต่ออัยการในฐานความผิดทั้ง 5 ข้อหา คือ ฉ้อโกงประชาชน, ความผิดเกี่ยวกับคอมพิวเตอร์ ความผิดว่าด้วยการกู้ยืมเงินที่เป็นการฉ้อโกงประชาชน และความผิดตามกฎหมายการขายตรงอีก 2 ข้อหา ส่วนความผิดฐานฟอกเงิน และความผิดเกี่ยวกับภาษีและบัญชี DSI แยกไว้สอบสวนในคดีพิเศษที่ 115/2567 โดยยังอยู่ระหว่างตรวจสอบบัญชีและทรัพย์สินต่าง ๆ เพื่อขยายผล
เหตุการณ์ > การรวบรวมหลักฐานและดำเนินคดี > การสั่งฟ้องศาล

ต่อมาเมื่อวันที่ 8 มกราคม พ.ศ. 2568 อัยการพิจารณาสำนวนคดีพิเศษที่ 119/2567 ได้สั่งฟ้องดิไอคอนกรุ๊ปพร้อมผู้ต้องหาทั้งหมดในฐานความผิดทั้ง 5 ข้อหาข้างต้น ยกเว้น แซม ยุรนันท์ ผู้ต้องหาที่ 17 และ มิน พีชญา ผู้ต้องหาที่ 18 ที่อัยการสั่งไม่ฟ้อง เนื่องจากทั้งคู่ทำสัญญาเฉพาะรับจ้างเป็นพรีเซนเตอร์ในช่วงปี พ.ศ. 2566 ซึ่งเป็นช่วงหลังจากดิไอคอนกรุ๊ปจดทะเบียนจัดตั้งไปแล้ว 2 ปี ทำให้ศาลมีคำสั่งปล่อยตัวทั้งคู่ออกจากเรือนจำในวันดังกล่าวในทันที
เหตุการณ์ > การรวบรวมหลักฐานและดำเนินคดี > การถอนแจ้งความ

ต่อมาในวันที่ 24 ธันวาคม พ.ศ. 2567 นางสาวปราณิชพัชร์ วรกาญจน์ ซึ่งเป็นโกลด์ดีลเลอร์ของดิไอคอนกรุ๊ป ได้นำตัวแทนจำหน่ายสินค้าที่เคยแจ้งความดำเนินคดีกับดิไอคอน มาถอนแจ้งความกับพนักงานสอบสวน กองปราบปราม แต่พนักงานสอบสวนไม่อนุญาตให้ถอนแจ้งความเนื่องจากปราณิชพัชร์ไม่ได้เป็นผู้เสียหาย แต่เป็นผู้ได้รับผลประโยชน์
เหตุการณ์ > คลิปเสียง

มีการเปิดเผยคลิปเสียงปริศนาที่เกี่ยวข้องกับคดีดิไอคอนกรุ๊ปอยู่ใน 2 ประเด็น ดังนี้
"เทวดา สคบ." เมื่อวันที่ 10 ตุลาคม ในรายการโหนกระแส กรรชัยได้เปิดคลิปเสียงปริศนาที่ทำให้ประชาชนเข้าใจว่าดิไอคอนกรุ๊ปได้รับการช่วยเหลือจากเจ้าหน้าที่ของสำนักงานคณะกรรมการคุ้มครองผู้บริโภค (สคบ.) ในเรื่องที่ถูกร้องเรียน แต่ไม่ระบุว่าเป็นเสียงของใคร นักการเมือง ส. ได้แก่ นาย สามารถ เจนชัยจิตรวนิช รองโฆษกพรรคพลังประชารัฐ ซึ่งพรรคมีคำสั่งปลดออกจากตำแหน่งดังกล่าวเนื่องจากคดีนี้ “ทนายตั้ม” ษิทรา เบี้ยบังเกิด เนื่องจากได้โทรศัพท์ไปรีดไถเงิน 7 ล้านบาท เพื่อแลกกับการไม่นำผู้เสียหายเข้าแจ้งความคดีดิไอคอน ทนายตั้ม ซึ่งขณะนี้ตำรวจมีได้แจ้งข้อหากับทนายตั้ม รวม 4 คดี คือ คดีเงิน 71 ล้านบาท , เงินคริปโทเคอเรนซี , รถหรู และค่าออกแบบ ในข้อหา ฉ้อโกง, ฟอกเงิน, ร่วมกันฟอกเงิน และสมคบโดยการตกลงกันตั้งแต่สองคนขึ้นไป เพื่อกระทำความผิดฐานฟอกเงิน และได้มีการกระทำความผิดฐานฟอกเงิน เพราะเหตุที่ได้มีการสมคบกัน
ในเดือนพฤศจิกายน พ.ศ. 2567 ฟิล์ม-รัฐภูมิ โตคงทรัพย์ กับ พัช-กฤษอนงค์ สุวรรณวงศ์ ตกเป็นข่าว กรณีตบทรัพย์ โดยเรียกเงินบอสปัน 20 ล้านจากเครือดิไอคอนกรุ๊ป เพื่อพาไปออกรายการโหนกระแส โดยมีการพาดพิงถึง กรรชัย กำเนิดพลอย โดยฟิล์ม ให้สัมภาษณ์ยอมรับว่าเสียงตน และขอโทษที่แอบอ้าง “อี้-แทนคุณ จิตต์อิสระ” ปูดอีก “ฟิล์ม รัฐภูมิ” ไม่ได้ตบทรัพย์ดิไอคอนแค่ 20 ล้าน ลั่นมีอีกเคส​ 60 ล้าน ทางด้านตำรวจระบุว่าเป็นความผิดพยายามฉ้อโกง อยู่ระหว่างออกหมายเรียก ส่วน ธนาตรัยฉัตร ภูโชคอนันต์ อดีตนักร้องร่วมค่าย RS ผู้ต้องหาคดีฉ้อโกงบริษัท ไทยยินตัน จำกัด จำนวนเงิน 79 ล้านบาท
ดาราศาสตร์และฟิสิกส์ดาราศาสตร์โอลิมปิกระหว่างประเทศ

เว็บย่อ
IOAA
การแข่งขันดาราศาสตร์และฟิสิกส์ดาราศาสตร์โอลิมปิกระหว่างประเทศ (อังกฤษ: International Astrophysics and Astronomy Olympiad: IOAA) มีการจัดการแข่งขันสำหรับนักเรียนระดับชั้นมัธยมศึกษาขึ้นทุก ๆ ปี เป็นสาขาหนึ่งในสาขาของโอลิมปิกวิชาการ โดยได้จัดตั้งขึ้นเพื่อให้เป็นองค์การที่จัดตั้งขึ้นเพื่อให้มีการแข่งขันดาราศาสตร์และฟิสิกส์ดาราศาสตร์ที่มีความเป็นนานาชาติอย่างแท้จริง โดยกรรมการการแข่งขันจะได้รับการคัดเลือกโดยการเลือกตั้งจากสมาชิกของทุก ๆ ประเทศที่เข้าร่วมแข่งขัน โดยการแข่งขันครั้งแรกจัดขึ้น ณ จังหวัดเชียงใหม่ ประเทศไทย เพื่อเป็นการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในโอกาสพระราชพิธีฉลองพระชนมายุ 7 รอบ 6 พฤษภาคม 2550
สถานที่จัดการแข่งขัน

| ครั้งที่ | เมืองที่จัดการแข่งขัน | ประเทศเจ้าภาพ | วันที่จัดการแข่งขัน (พ> ศ.) |
| --- | --- | --- | --- |
| 1 | เชียงใหม่ (Chiangmai) |  ไทย (Thailand) | 30 กันยายน - 9 ตุลาคม 2550 |
| 2 | บันดุง (Bandung) |  อินโดนีเซีย (Indonesia) | 19 - 28 สิงหาคม 2551 |
| 3 | เตหะราน (Tehran) |  อิหร่าน (Iran) | 17 - 26 ตุลาคม 2552 |
| 4 | ปักกิ่ง (Beijing) |  จีน (China) | 12 - 21 กันยายน 2553 |
| 5 | ชอร์ครอว (Chorzów) |  โปแลนด์ (Poland) | 25 สิงหาคม - 3 กันยายน 2554 |
| 6 | รีโอเดจาเนโร (Rio de Janeiro) |  บราซิล (Brazil) | 4 - 14 สิงหาคม 2555 |
| 7 | โวลอส (Volos) |  ประเทศกรีซ (Greece) | 27 กรกฎาคม - 5 สิงหาคม 2556 |
| 8 | ซูชาวา (Suceava) |  ประเทศโรมาเนีย (Romania) | 1 - 11 สิงหาคม 2557 |
| 9 | จังหวัดชวากลาง (Central Java) |  ประเทศอินโดนีเซีย (Indonesia) | 27 กรกฎาคม - 3 สิงหาคม 2558 |
| 10 | ภุพเนศวร (Bhubaneswar) |  ประเทศอินเดีย (India) | 9 ธันวาคม - 19 ธันวาคม 2559 |
| 11 | ภูเก็ต (Phuket) |  ประเทศไทย (Thailand) | 12 พฤษจิกายน - 21 พฤศจิกายน 2560 |
| 12 | ปักกิ่ง (Beijing) |  ประเทศจีน (China) | 3 พฤศจิกายน - 11 พฤศจิกายน 2561 |
| 13 | เคสเทลี (Keszthely) |  ประเทศฮังการี (Hungary) | 2 สิงหาคม - 10 สิงหาคม 2562 |
| 14 | โบโกตา (ฺBogota) รูปแบบออนไลน์ |  ประเทศโคลอมเบีย (Colombia) | 14 พฤศจิกายน - 21 พฤศจิกายน 2564 |
| 15 | คูทาอีซี (Kutaisi) |  ประเทศจอร์เจีย (Georgia) | 14 สิงหาคม - 22 สิงหาคม 2565 |
| 16 | คอร์โซว (Chorzów) |  ประเทศโปแลนด์ (Poland) | 10 สิงหาคม - 20 สิงหาคม 2566 |
| 17 | รีโอเดจาเนโร (Rio de Janeiro) |  ประเทศบราซิล (Brazil) | 17 สิงหาคม - 27 สิงหาคม 2567 |
ผลการแข่งขันของผู้แทนประเทศไทย

| ครั้งที่ | ประเทศเจ้าภาพ |  |  |  | เกียรติคุณประกาศ | รางวัลพิเศษ |
| --- | --- | --- | --- | --- | --- | --- |
| 1 |  ไทย | 3 | 2 | 0 | 0 | คะแนนรวมสูงสุด คะแนนทีมรวมสูงสุด |
| 2 |  อินโดนีเซีย | 1 | 0 | 1 | 3 | คะแนนปฏิบัติการสูงสุด |
| 3 |  อิหร่าน | 1 | 1 | 2 | 1 | คะแนนวิเคราะห์ข้อมูลสูงสุด |
| 4 |  จีน | 2 | 1 | 2 | 0 |  |
| 5 |  โปแลนด์ | 0 | 1 | 3 | 1 |  |
| 6 |  บราซิล | 1 | 0 | 3 | 1 |  |
| 7 |  กรีซ | 2 | 2 | 1 | 0 |  |
| 8 |  โรมาเนีย | 0 | 2 | 3 | 0 |  |
| 9 |  อินโดนีเซีย | 1 | 0 | 3 | 1 |  |
| 10 |  อินเดีย | 0 | 2 | 3 | 0 |  |
| 11 |  ไทย | 2 | 2 | 1 | 0 | คะแนนสังเกตการณ์สูงสุด |
| 12 |  จีน | 0 | 3 | 2 | 0 | คะแนนสังเกตการณ์สูงสุด |
| 13 |  ฮังการี | 0 | 3 | 2 | 0 |  |
| 14 |  โคลอมเบีย | 4 | 1 | 0 | 0 | คะแนนสังเกตการณ์สูงสุด |
| 15 |  จอร์เจีย | 0 | 2 | 2 | 1 |  |
| 16 |  โปแลนด์ | 0 | 2 | 3 | 0 |  |
| 17 |  บราซิล | 1 | 4 | 0 | 0 | คะแนนภาคปฏิบัติสูงสุด(สังเกตการณ์,ท้องฟ้า,วิเคราะห์ข้อมูล) |
| 18 |  อินเดีย |  |  |  |  |  |
| รวม | TOTAL | 18 | 28 | 31 | 8 |  |
แหล่งข้อมูลอื่น

เว็บไซต์การแข่งขันฯ ครั้งที่ 1 เก็บถาวร 2008-10-11 ที่ เวย์แบ็กแมชชีน
เว็บไซต์การแข่งขันฯ ครั้งที่ 2 เก็บถาวร 2010-08-21 ที่ เวย์แบ็กแมชชีน
เว็บไซต์การแข่งขันฯ ครั้งที่ 3 เก็บถาวร 2015-01-25 ที่ เวย์แบ็กแมชชีน
เว็บไซต์การแข่งขันฯ ครั้งที่ 4 เก็บถาวร 2010-08-20 ที่ เวย์แบ็กแมชชีน
เว็บไซต์การแข่งขันฯ ครั้งที่ 5
เว็บไซต์การแข่งขันฯ ครั้งที่ 6 เก็บถาวร 2012-08-16 ที่ เวย์แบ็กแมชชีน
เว็บไซต์การแข่งขันฯ ครั้งที่ 7 เก็บถาวร 2013-05-15 ที่ เวย์แบ็กแมชชีน
ดูเพิ่ม

โอลิมปิกวิชาการ
| ด ค กโอลิมปิกวิชาการ |
| --- | --- |
 คณิตศาสตร์ (IMO)  ฟิสิกส์ (IPhO)  เคมี (IChO)  คอมพิวเตอร์ (IOI)  ชีววิทยา (IBO)  ปรัชญา (IPO)  ดาราศาสตร์ (IAO)  ภูมิศาสตร์ (IGeO)  ภาษาศาสตร์ (IOL)  วิทยาศาสตร์ ระดับมัธยมศึกษาตอนต้น (IJSO)  โลกและอวกาศ (IESO)  ดาราศาสตร์และฟิสิกส์ดาราศาสตร์ (IOAA)
เฮ็นไต

เฮ็นไต (ญี่ปุ่น: 変態 หรือ へんたい; โรมาจิ: hentai) เป็นคำศัพท์ในภาษาญี่ปุ่นที่หมายถึง "การเปลี่ยนแปลงทางร่างกาย" หรือ "ความผิดปกติ" รวมทั้งยังสามารถแปลว่า "โรคจิต" ได้ด้วย
ในประเทศญี่ปุ่น คำว่า "เฮ็นไต" หมายถึงหีใหญ่
อาจหมายถึง "ความผิดปกติทางเพศ" และในประเทศอื่นบางประเทศใช้หมายถึงการ์ตูนญี่ปุ่น (ทั้งที่เป็นมังงะ, โดจินชิ และอนิเมะ) และเกมคอมพิวเตอร์ญี่ปุ่น ที่มีลักษณะลามกอนาจาร เช่น มีภาพการมีเพศสัมพันธ์ในรูปแบบต่าง ๆ และมักใช้อักษร H นำหน้าชื่อ เช่น H-Game หรือ H-Anime เพื่อระบุประเภท
อย่างไรก็ตาม คำว่าเฮ็นไตในความหมายเกี่ยวกับสื่อลามกนี้ไม่เป็นที่นิยมใช้กันในประเทศญี่ปุ่น ในประเทศญี่ปุ่นเรียกเฮ็นไตที่เป็นอนิเมะว่า "18+" (ญี่ปุ่น: 18禁; โรมาจิ: 18 kin) หรือ "อนิเมะเร้ากำหนัด" (ญี่ปุ่น: エロアニメ; โรมาจิ: ero anime; อังกฤษ: erotic anime) นอกจาก นี้ยังอาจเรียกเฮ็นไตที่เป็นเกมคอมพิวเตอร์ว่า เอะโระเก (ญี่ปุ่น: エロゲー; โรมาจิ: erogē)
สถานีรถไฟจิตรลดา

สถานีรถไฟจิตรลดา หรือ สถานีรถไฟหลวงสวนจิตรลดา เป็นสถานีที่สร้างขึ้น สำหรับพระบาทสมเด็จพระเจ้าอยู่หัว และพระบรมวงศานุวงศ์ เมื่อมีการเสด็จฯ ทางรถไฟ อีกทั้งได้เคยใช้เป็นสถานที่ต้อนรับพระราชอาคันตุกะในบางโอกาส ตั้งอยู่ทางทิศตะวันออกของสวนจิตรลดา ถนนสวรรคโลก แขวงสวนจิตรลดา เขตดุสิต กรุงเทพมหานคร ตั้งอยู่ทางฝั่งซ้ายของทางรถไฟ
ถัดไปทางเหนือสถานีมีที่หยุดรถไฟโรงพยาบาลรามาธิบดี สำหรับผู้โดยสารรถไฟชานเมือง
ประวัติ

สถานีรถไฟจิตรลดา เป็นสถานีสำหรับพระบาทสมเด็จพระเจ้าอยู่หัว และพระบรมวงศานุวุงศ์เสด็จพระราชดำเนินโดยรถไฟจากพระตำหนักจิตรลดารโหฐานที่ประทับไปยังสถานีต่างๆ โดยสถานีรถไฟจิตรลดาในปัจจุบันนั้นสร้างขึ้นมาแทนสถานีรถไฟหลวง (สามเสน) ที่สร้างขึ้นใน พ.ศ. 2442 ตั้งอยู่ริมคลองสามเสนฝั่งทางใต้ โดยกรมรถไฟได้สร้างสถานีรถไฟสวนจิตรลดาบนพื้นที่ใหม่ซึ่งอยู่ฝั่งตรงข้ามสวนจิตรลดา พระราชวังดุสิต และอยู่ทางด้านทิศใต้ของสถานีรถไฟหลวง (สามเสน)
อาคารสถานีรถไฟจิตรลดาได้รับการออกแบบโดยนายมารีโอ ตามัญโญ (Mr. Mario Tamagno) สถาปนิกชาวอิตาลี เริ่มการออกแบบใน พ.ศ. 2458 ก่อสร้างอาคารแล้วเสร็จในวันที่ 21 กรกฎาคม พ.ศ. 2461 และมีพิธีเปิดใช้อาคารอย่างเป็นทางการในวันที่ 29 ธันวาคม พ.ศ. 2462
สำหรับอาคารสถานีรถไฟหลวง (สามเสน) กรมรถไฟได้รื้อและได้นำโครงสร้างและส่วนประกอบของหลังคาคลุมชานชาลาไปปลูกที่สถานีรถไฟปากน้ำโพจนกระทั่งถูกวาตภัยพัดเสียหายเมื่อ พ.ศ. 2532 ส่วนอาคารสถานีทรงปั้นหยาได้นำไปปลูกเป็นห้องสมุดในบริเวณกรมรถไฟหลังจากนั้นได้ถูกทำลายไปพร้อมกับการทิ้งระเบิดในย่านสถานีกรุงเทพในช่วงสงครามมหาเอเซียบูรพา
สถาปัตยกรรม > สถานีรถไฟหลวง (สามเสน)

อาคารเป็นไม้ผังพื้นอาคารแบ่งออกเป็น 2 ส่วน คือ
ส่วนอาคารสถานีทรงปั้นหยา
ส่วนชานชาลา และคลังคาคลุมชานชลา
ซึ่งแต่ละส่วนมีหลังคาคลุมของตนเอง
สถาปัตยกรรม > สถานีรถไฟจิตรลดา

อาคารเป็นคอนกรีตเสริมเหล็กชั้นเดียวผังพื้นอาคารเป็นรูปสี่เหลี่ยมผืนผ้าแคบยาว แบ่งพื้นที่ออกเป็น 3 ส่วน คือ
มุขทางเข้าเป็นมุขยื่นตรงกึ่งกลางอาคารสำหรับเทียบรถยนต์พระที่นั่ง
โถงมุขกลาง อาคารเป็นโถงโล่งภายในและโถงพักคอยติดกับชานชาลา โดยผนังอาคารด้านที่หันหน้าสู่ถนนสวรรคโลกเป็นผนังก่อทึบ ส่วนด้านที่หันไปทางรางรถไฟเปิดโล่งตลอดแนวขนานไปกับรางรถไฟ
หลังคามุขทางเข้า และโถงพักคอยเป็นหลังคาคอนกรีตแบนมีชายคายื่นคลุมรอบอาคาร ส่วนหลังคาเหนือโถงมุขกลางเป็นหลังคาโดมมีช่องหน้าต่างสำหรับให้แสงส่องเข้าไปที่โถงด้านล่าง ภายในโถงมุขกลางมีเพดานเป็นโดมอีกชั้นหนึ่งโดยมีการเขียนลวดลายตกแต่งสวยงาม
วโรกาสที่ใช้

แม้ว่าปัจจุบันพระบาทสมเด็จพระเจ้าอยู่หัว และพระบรมวงศานุวงศ์ จะเสด็จพระราชดำเนินโดยทางคมนาคมรูปแบบอื่น เช่น ทางถนน หรือทางอากาศ เป็นหลัก ไม่มีการเสด็จโดยขบวนรถไฟมากเหมือนอย่างในอดีต แต่สถานีนี้ยังคงมีโอกาสใช้งานสนองพระราชกรณียกิจหลายครั้ง เช่น
การเสด็จพระดำเนินของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปทรงเปิดอุทยานประวัติศาสตร์เมืองสิงห์ จังหวัดกาญจนบุรี เมื่อวันที่ 3 เมษายน พ.ศ. 2530 และไปทรงเปิดห้องสมุดประชาชนเฉลิมราชกุมารี ที่หลังสถานีรถไฟท่าเรือ อำเภอท่าเรือ จังหวัดพระนครศรีอยุธยา เมื่อวันที่ 16 เมษายน พ.ศ. 2535
การเสด็จพระราชดำเนินของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วย สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ ไปทรงประกอบพระราชพิธีบวงสรวงสังเวยสมเด็จพระมหากษัตริย์ในอดีต ในพระราชพิธีรัชมังคลาภิเษก พ.ศ. 2531 ที่จังหวัดพระนครศรีอยุธยา เมื่อวันที่ 5 กรกฎาคม พ.ศ. 2531
เมื่อวันที่ 16 ตุลาคม พ.ศ. 2558 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จโดยรถไฟพระที่นั่งขบวนพิเศษ 945 ออกจากสถานีรถไฟจิตรลดา เวลา 11.30 น.ทรงนำคณะกรรมการรางวัลนานาชาติ  มูลนิธิรางวัลสมเด็จเจ้าฟ้ามหิดล ไปทัศนศึกษาที่ จ.กาญจนบุรี ได้แก่ อุทยานประวัติศาสตร์ปราสาทเมืองสิงห์, สะพานข้ามแม่น้ำแคว, สุสานทหารสัมพันธมิตร,ศูนย์สงเคราะห์คนชราเฉลิมราชกุมารี, ศูนย์วัฒนธรรมจังหวัดกาญจนบุรี, โรงพยาบาลพหลพลพยุหเสนา, พิพิธภัณฑ์สถานแห่งชาติบ้านเก่า และอุทยานแห่งชาติไทรโยค ในระหว่างวันที่ 16 - 18 ตุลาคม พ.ศ. 2558
สำหรับพระราชอาคันตุกะที่ได้รับการต้อนรับที่สถานีรถไฟจิตรลดา เช่น สมเด็จพระนโรดม สีหนุแห่งราชอาณาจักรกัมพูชา, สมเด็จพระเจ้าเฟรดดริคที่ 9 แห่งราชอาณาจักรเดนมาร์ก และ ซูการ์โน ประธานาธิบดีประเทศอินโดนีเซีย เมื่อวันที่ 15 ธันวาคม พ.ศ. 2487, 12 มกราคม พ.ศ. 2502 และ 16 เมษายน พ.ศ. 2504 ตามลำดับ ซึ่งทั้งสามครั้ง พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินต้อนรับพระราชอาคันตุกะด้วยพระองค์เอง
วิจิตร ลุลิตานนท์

| ศาสตราจารย์วิจิตร ลุลิตานนท์ |
| --- | --- |


รัฐมนตรีว่าการกระทรวงการคลัง
ดำรงตำแหน่ง 24 สิงหาคม 2489 – 11 พฤศจิกายน 2490
นายกรัฐมนตรี: พลเรือตรี ถวัลย์ ธำรงนาวาสวัสดิ์
ก่อนหน้า: ปรีดี พนมยงค์
ถัดไป: หม่อมเจ้าวิวัฒนไชย ไชยันต์
 
ข้อมูลส่วนบุคคล
เกิด: 30 มิถุนายน พ.ศ. 2449 บ้านลุลิตานนท์ ถนนสีลม
เสียชีวิต: 9 ธันวาคม พ.ศ. 2530 (81 ปี) บ้านขวัญจิตร ย่านบางเขน
ศาสนา: คริสต์
คู่สมรส: ทิพยวดี ลุลิตานนท์
ลายมือชื่อ: 

ศาสตราจารย์ วิจิตร ลุลิตานนท์ (30 มิถุนายน พ.ศ. 2449 - 9 ธันวาคม พ.ศ. 2530) อดีตรัฐมนตรีว่าการกระทรวงการคลัง ในรัฐบาลพลเรือตรี ถวัลย์ ธำรงนาวาสวัสดิ์ อดีตรัฐมนตรีช่วยว่าการกระทรวงการคลังในรัฐบาลปรีดี พนมยงค์ และอดีตรัฐมนตรีไม่ได้ประจำกระทรวง
ประวัติ > ชีวิตครอบครัวและการศึกษา

ศาสตราจารย์วิจิตร ลุลิตานนท์ เกิดเมื่อ พ.ศ. 2449 ณ บ้านลุลิตานนท์ ถนนสีลม เป็นบุตรของหลวงวิจารณ์ศุขเกษม (ติ๊ด ลุลิตานนท์) เคยดำรงตำแหน่งนายกสมาคมธรรมศาสตร์ ในพระบรมราชูปถัมภ์ กับมารดาชื่อทรัพย์
ในด้านการศึกษา วิจิตร ลุลิตานนท์ ได้เข้าศึกษาเบื้องต้นจากโรงเรียนประถมศึกษาเล็ก ๆ ในตรอกโรงภาษีชื่อว่า โรงเรียนครูสี ก่อนจะเข้าศึกษาต่อในโรงเรียนผดุงดรุณี แล้วจึงย้ายมาเรียนชั้นประถมและมัธยมศึกษาที่โรงเรียนอัสสัมชัญ จนจบการศึกษาในระดับมัธยมในปี พ.ศ. 2467
ภายหลังจากสำเร็จการศึกษาระดับมัธยมศึกษา วิจิตรได้เข้าศึกษาต่อที่โรงเรียนกฎหมาย กระทรวงยุติธรรม จนสำเร็จการศึกษาเป็นเนติบัณฑิตไทยในปี พ.ศ. 2470
ประวัติ > การเข้ารับราชการในกระทรวงยุติธรรม

ภายหลังจากสำเร็จการศึกษาเป็นเนติบัณฑิตไทย ในปี พ.ศ. 2470 วิจิตร ได้เข้าทำงานในกรมร่างกฎหมาย กระทรวงยุติธรรม (ปัจจุบันโอนภารกิจมาเป็นสำนักงานคณะกรรมการกฤษฎีกา) ในตำแหน่งเสมียนฝึกหัด
ภายหลังจากทำงานเป็นเสมียฝึกหัดได้ 2 ปี (พ.ศ. 2472) โรงเรียนกฎหมาย กระทรวงยุติธรรม ได้ขาดแคลนล่ามภาษาฝรั่งเศสที่ทำงานร่วมกับที่ปรึกษากฎหมายชาวต่างชาติ (นายหลุยส์ ดูปลาตร์ นายอังรี เอกูต์ และนายเอมิล ริโวด์) วิจิตรจึงได้เข้าทำงานที่โรงเรียนกฎหมายอีกตำแหน่งหนึ่ง ในฐานะล่ามช่วยแปลภาษาฝรั่งเศส
ต่อมาในปี พ.ศ. 2474 วิจิตรได้สอบเข้ารับราชการเป็นผู้พิพากษาฝึกหัด กระทรวงยุติธรรม และได้รับราชการเรื่อยมาจนเป็นผู้พิพากษาในกระทรวงยุติธรรมในปี พ.ศ. 2475 และผู้ช่วยเลขานุการ กรมร่างกฎหมาย ในปี พ.ศ. 2476 ซึ่งในเวลาต่อมาในปี พ.ศ. 2477 ได้มีการจัดตั้งสำนักงานคณะกรรมการกฤษฎีกาขึ้นมาโดยมีรูปแบบคล้ายกับสภาแห่งรัฐ (Conseil d'État) ของประเทศสาธารณรัฐฝรั่งเศส โดยขึ้นกับคณะรัฐมตรี จึงได้มีการโอนภารกิจของกรมร่างกฎหมายไปอยู่กับสำนักงานคณะกรรมการกฤษฎี ส่งผลให้วิจิตรต้องโอนย้ายตามไปดำรงตำแหน่งหัวหน้าแผนกในกองกฤษฎีกา สำนักงานคณะกรรมการกฤษฎีกาในปี พ.ศ. 2477
ประวัติ > มหาวิทยาลัยวิชาธรรมศาสตร์และการเมือง

นอกจากการทำงานในกระทรวงยุติธรรมแล้ว ภายหลังการเปลี่ยนแปลงการปกครอง วิจิตรยังได้เข้าทำงานที่มหาวิทยาลัยวิชาธรรมศาสตร์และการเมืองในตำแหน่งผู้ช่วยจัดทำตำราของมหาวิทยาลัย มีหน้าที่จดบันทึกคำบรรยายเพื่อเอามาเรียบเรียงเป็นตำราและคำสอนสำหรับนักศึกษาของมหาวิทยาลัย โดยวิจิตรเริ่มต้นทำหน้าที่ตั้งแต่ในปี พ.ศ. 2477
ผลงานการจัดทำตำราและคำสอนของวิจิตร เช่น ตำรากฎหมายลักษณะพยานและจิตตวิทยา ชั้นปริญญาตรี เป็นต้น ซึ่งเป็นการสรุปคำบรรยายของหลุยส์ ดูปลาตร์ (L. DUPLATRE) ผู้บรรยายชาวฝรั่งเศส ซึ่งเคยบรรยายกฎหมายที่โรงเรียนกฎหมาย กระทรวงยุติธรรม โดยตำราของวิจิตร และดูปลาตร์นี้เป็นตำรากฎหมายพยานหลักฐานที่มีความทันสมัยและสอดคล้องกับหลักการกฎหมายพยานในเวลานั้นมากที่สุด
วิจิตรได้ทำงานในมหาวิทยาลัยวิชาธรรมศาสตร์และการเมืองเป็นระยะเวลานานหลายปี จนกระทั่งได้ดำรงตำแหน่งสำคัญ อาทิ อาจารย์ประจำมหาวิทยาลัย ผู้ช่วยเลขาธิการมหาวิทยาลัย (เทียบเท่าผู้ช่วยอธิการบดี) และเลขาธิการมหาวิทยาลัย (เทียบเท่ารองอธิการบดี) ซึ่งเป็นตำแหน่งผู้บริหารระดับสูงของมหาวิทยาลัย
ณ มหาวิทยาลัยวิชาธรรมศาสตร์และการเมืองนี้ วิจิตรได้มีบทบาทสำคัญอีกประการหนึ่ง เมื่อสงครามมหาเอเชียบูรพาเริ่มต้นขึ้น มหาวิทยาลัยวิชาธรรมศาสตร์และการเมืองได้กลายเป็นฐานที่มั่นสำคัญของขบวนการเสรีไทย วิจิตรได้ร่วมกับสมาชิกเสรีไทย ภายใต้การนำของนายปรีดี พนมยงค์ ผู้นำขบวนการเสรีไทย ภายใต้รหัสลับว่า รู๊ท ร่วมกันกับคณะทำงานชุดแรก คือ นายเดือน บุนนาค นายเสริม วินิจฉัยกุล และนายทวี ตะเวทิกุล โดยวิจิตรมีฐานะสำคัญในฐานะเลขาธิการเสรีไทย คอยประสานงานระหว่างเสรีไทยในประเทศ
ประวัติ > บทบาททางการเมือง

วิจิตร ลุลิตานนท์ ได้รับตำแหน่งรัฐมนตรีไม่ได้ประจำกระทรวงครั้งแรกเมื่อ พ.ศ. 2488 ในรัฐบาลนายทวี บุณยเกตุ และได้ดำรงตำแหน่งต่อมาในรัฐบาลหม่อมราชวงศ์เสนีย์ ปราโมช ต่อมาเมื่อพ.ศ. 2489 ในรัฐบาลนายปรีดี พนมยงค์ได้ดำรงตำแหน่งรัฐมนตรีช่วยว่าการกระทรวงการคลัง  ในรัฐบาลพลเรือตรี ถวัลย์ ธำรงนาวาสวัสดิ์ จึงได้รับการแต่งตั้งเป็นรัฐมนตรีว่าการกระทรวงการคลัง และพ้นจากตำแหน่งไปเพราะมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 1
ในช่วงที่ดำรงตำแหน่งรัฐมนตรีว่าการกระทรวงการคลัง ผลงานสำคัญของวิจิตรในขณะนั้นคือ การเสนอจัดตั้งบริษัทเทวเวศประกันภัย จำกัดขึ้นมาในปี พ.ศ. 2489 โดยการจัดตั้งบริษัทนี้ มีวัตถุประสงค์เพื่อให้บริษัทประกันของรัฐบาล
ภายหลังจากพ้นจากตำแหน่งการเมือง วิจิตรได้ใช้เวลาส่วนใหญ่ไปกับการสอนหนังสือให้กับมหาวิทยาลัยธรรมศาสตร์ จนเกษียณอายุราชการ และเป็นศาสตราจารย์พิเศษต่อมา
เครื่องราชอิสริยาภรณ์

พ.ศ. 2511 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2507 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)